
[bookmark: __DdeLink__1_1622256840][bookmark: _Hlk80878114][bookmark: _Hlk68160808][bookmark: _Hlk81318759]MELIORACIJOS STATINIŲ REMONTO TECHNINIŲ DARBO PROJEKTŲ PARENGIMO PASLAUGŲ PIRKIMO SUTARTIS
2024 m. _________ __ d. Nr. __________ 
Šiauliai

Biudžetinė įstaiga Šiaulių rajono savivaldybės administracija, pagal Lietuvos Respublikos įstatymus veikianti įstaiga, juridinio asmens kodas 188726051, kurios buveinė įregistruota adresu: Vilniaus g. 263, 76337 Šiauliai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Šiaulių rajono savivaldybės administracijos direktoriaus Gipoldo Karklelio, veikiančio pagal Šiaulių rajono savivaldybės administracijos nuostatus, patvirtintus Šiaulių rajono savivaldybės tarybos 2024 m. vasario 6 d. sprendimu Nr. T-5 „Dėl Šiaulių rajono savivaldybės administracijos nuostatų patvirtinimo“, (toliau – Užsakovas) ir
___________________ [teikėjo pavadinimas], juridinio asmens kodas __________, kurio buveinė yra ________________ [adresas], atstovaujama _________________ [atstovaujančio asmens pareigos, vardas, pavardė], veikiančio (-os) pagal ___________ [dokumentas, kurio pagrindu veikia asmuo] (toliau – Paslaugų teikėjas),
[jei teikėjas ūkio subjektų grupė –atitinkamai nurodomi duomenys apie kiekvieną partnerį]
toliau kartu šioje sutartyje vadinami „Šalimis“, o kiekvienas atskirai – „Šalimi“,
atsižvelgdami į Užsakovo įvykdyto atviro konkurso „Melioracijos statinių remonto darbų techninių darbo projektų parengimas “ (pirkimo Nr. ________) rezultatus __ [įrašomas (-i) pirkimo objekto dalies (-ių) numeris (-iai)] pirkimo objekto dalyje (-se), sudarė šią paslaugų pirkimo sutartį (toliau – Sutartis) ir susitarė dėl toliau išvardintų sąlygų.
Sutartį sudaro Bendrosios sutarties sąlygos, Specialiosios sutarties sąlygos, Sutarties priedai, o taip pat Sutarties pakeitimai, jeigu Šalys dėl jų susitars.
SPECIALIOSIOS SUTARTIES SĄLYGOS
1. [bookmark: _Hlk148430912]Sąvokų apibrėžimai 
1.1. SSS – Specialiosios paslaugų sutarties sąlygos arba Specialiosios sutarties sąlygos.
1.2. Kokybiška paslauga – tai paslauga suteikta laiku pagal nustatytą terminą ir atitinkanti sutartyje nustatytus kitus reikalavimus.
2. Sutarties dalykas
2.1. [bookmark: _Hlk147735336]Paslaugos, kurios yra perkamos iš Paslaugų teikėjo (toliau – Paslaugos) yra:
[pasirenkama pagal pirkimo objekto dalį dėl kurios sudaroma sutartis]
2.1.1. [bookmark: _Hlk30581995]Šiaulių rajono Gergždelių kadastrinėje vietovėje valstybei priklausančių melioracijos griovių Gergždos up., G-2, G-5, Gr. Nr. 7 ir juose esančių melioracijos statinių remonto darbų techninio-darbo projekto (toliau – Techninis darbo projektas) parengimas.
[arba]
Šiaulių rajono Kužių-Bridų kadastrinėse vietovėse valstybei priklausančių melioracijos griovių Ringuvos up., Gr. Nr. 21 ir juose esančių melioracijos statinių remonto darbų techninio-darbo projekto (toliau – Techninis darbo projektas) parengimas.
2.2. Paslaugų apimtys ir kiti reikalavimai nustatyti projektavimo užduotyje (-se), šios Sutarties 2 priede.
2.3. Paslaugų suteikimo (pristatymo) vieta: Šiaulių rajono savivaldybė.
3. Šalių teisės ir pareigos
3.1. Paslaugų teikėjas įsipareigoja:
3.1.1. Paslaugas suteikti kokybiškai, pagal reikalavimus, nustatytus Lietuvos Respublikos statybos įstatyme, statybos techniniuose reglamentuose STR 1.04.04:2017 ,,Statinio projektavimas, projekto ekspertizė“, bei kituose įstatymuose ir poįstatyminiuose aktuose, šioje Sutartyje ir jos prieduose bei projektavimo užduotyje;
3.1.2. mažinti popieriaus sunaudojimą, atsisakyti nebūtino dokumentų kopijavimo ir spausdinimo, projektinę dokumentaciją pateikti elektroniniu formatu. Esant būtinybei atspausdinti dokumentaciją, Rangovas įsipareigoja naudoti popierių, kuris atitinka Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo 1 punkto reikalavimus.
3.1.3. pateikti parengtą Techninį darbo projektą Užsakovo nurodytam statinio projekto ekspertizės rangovui, ištaisyti Techninį darbo projektą pagal ekspertizės metu gautas privalomas pastabas ir pakartotinai pateikti statinio projekto ekspertizės rangovui bei gauti Techninio darbo projekto įvertinimą, kad Techninis darbo projektas atitinka esminius statinio reikalavimus, projekto rengimo dokumentų, kitų statybos teisės aktų reikalavimus;
3.1.4. Paslaugas suteikti per šioje Sutartyje nustatytus terminus;
3.1.5. vėluojant suteikti Paslaugas per nustatytą terminą, sumokėti Užsakovui delspinigius ir (ar) priskaičiuotas baudas, numatytas BSS;
3.1.6. sudarius šią Sutartį, bet ne vėliau nei Sutartis pradedama vykdyti, Paslaugų teikėjas įsipareigoja pranešti Užsakovui Subteikėjų pavadinimus, kontaktinius duomenis ir jų atstovus, taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau.
3.2. Užsakovas įsipareigoja:
3.2.1. nurodyti Paslaugų teikėjui projekto ekspertizės rangovą, kuriam turės būti pateiktas ekspertuoti Techninis darbo projektas;
3.2.2. priimti kokybiškai suteiktas Paslaugas ir sumokėti už jas Paslaugų teikėjui šioje Sutartyje nustatyta tvarka.
3.3. Šalys užtikrina, kad visi pranešimai tarp Sutarties Šalių, suteiktų Paslaugų perdavimo ir priėmimo aktai, PVM sąskaitos-faktūros ir pan. dokumentai būtų sudaromi, pasirašomi ir teikiami kitai Sutarties Šaliai elektroniniu būdu.
3.4. Šalys turi teisę kitos Šalies atžvilgiu reikalauti, kad Šalis tinkamai vykdytų savo pareigas.
4. Sutarties galiojimas ir Paslaugų teikimo terminai
4.1. Sutartis įsigalioja  – nuo abiejų Šalių Sutarties pasirašymo datos.
4.2. Numatytas Paslaugų suteikimo terminas yra: 
4.2.1. Techninio darbo projekto parengimo paslaugų suteikimo terminas 8 mėnesiai nuo Sutarties pasirašymo dienos. Į Techninio darbo projekto parengimo terminą neįskaičiuojamas laikotarpis nuo Techninio darbo projekto pateikimo Užsakovo nurodytam projekto ekspertizės rangovui iki pirminio projekto ekspertizės akto gavimo. Dėl nenumatytų, nuo Paslaugų teikėjo nepriklausančių priežasčių, Techninio darbo projekto parengimo termino pratęsimas nenumatytas. Techninio darbo projekto parengimo terminu laikoma parengto ir suderinto Techninio darbo projekto su teigiama ekspertizės išvada perdavimo Užsakovui data;
5. Už Sutarties vykdymą atsakingi asmenys
5.1. [bookmark: _Hlk160702689]Užsakovo paskirtas asmuo, atsakingas už sutarties vykdymą yra Mindaugas Gedvila, Žemės ūkio skyriaus vedėjas, tel. +370 41  596 676, mob. +370 687 84 976, el. p. mindaugas.gedvila@siauliuraj.lt.
5.2. Užsakovo paskirtas asmuo, atliekantis sutarties įgyvendinimo priežiūrą yra Aldona Dominauskienė, Žemės ūkio skyriaus specialistė, tel. +370 41 596 674, mob. +370  604 78 223, el. p. aldona.dominauskiene@siauliuraj.lt.
5.3. Paslaugų teikėjo paskirtas asmuo, atsakingas už Sutarties vykdymą, yra: ___________ [pareigos] _________________ [vardas, pavardė], tel. _____________, el. paštas _____________.
6. Kainodara
6.1. Šiai sutarčiai taikoma fiksuotos kainos kainodara. Už kokybiškai suteiktas Paslaugas bus sumokėta visa Sutarties kaina.
6.2. Pradinė Sutarties vertė be PVM yra ______ Eur (___________________);
6.3.  PVM suma, apskaičiuota LR įstatymų nustatyta tvarka, yra ______ Eur (____________________);
6.4. Bendra Sutarties kaina įskaitant PVM yra _______ Eur (____________________).
6.5. Bendrą sutarties kainą sudaro:

	Eil. Nr.
	Paslaugų sudedamosios dalys
	Kaina be PVM,
Eur

	6.5.1
	[bookmark: _Hlk85700680]... /pirkimo objekto dalies numeris:

	6.5.2.
	- projektavimui reikalingų melioracijos griovių tyrimų atlikimas
	

	6.5.3.
	- topografinių nuotraukų parengimas
	

	6.5.4.
	- techninio darbo projekto parengimas
	

	6.5.5.
	Iš viso:
	

	6.5.6.
	PVM suma:
	

	6.5.7.
	Pasiūlymo kaina su PVM .... pirkimo objekto dalyje:
	


6.6. Sutarties gali būti perskaičiuota pagal BSS nustatytas sąlygas dėl pasikeitusio (padidėjusio ar sumažėjusio) PVM tarifo. Perskaičiuojama tik tų Paslaugų dalies kaina, kurios teikiamos po pasikeitusio PVM tarifo įsigaliojimo datos.
6.7. Sutarties kaina dėl kainų lygio pokyčio neperskaičiuojama.
6.8. Kainos perskaičiavimas dėl pasikeitusio PVM tarifo įforminamas Šalių pasirašytu papildomu susitarimu prie Sutarties, kuris įsigalioja, kai jį pasirašo abi Šalys.
7. Atsiskaitymas
7.1. Paslaugų teikėjui Sutarties kaina sumokama dalimis:
7.1.1. Techninio darbo projekto parengimo paslaugų kaina, nurodyta SSS 6.2.1 punkte, sumokama Paslaugų teikėjui po suteiktų Paslaugų dalies (Techninio darbo projekto parengimo paslaugų) perdavimo ir priėmimo akto pasirašymo;
7.2. PVM sąskaita faktūra apmokėti už suteiktas Paslaugas gali būti pateikta tik po to, kai abi Šalys pasirašo suteiktų Paslaugų dalies perdavimo ir priėmimo aktą.
7.3. PVM sąskaitos faktūros teikiamos naudojantis informacinės sistemos SABIS priemonėmis, pridedant abiejų Šalių pasirašyto suteiktų Paslaugų perdavimo ir priėmimo akto skaitmeninę kopiją.
7.4. Užsakovas sumoka Paslaugų teikėjui už faktiškai suteiktas paslaugas pagal gautus atsiskaitymo dokumentus ne vėliau kaip per 30 dienų nuo tinkamai pateiktos PVM sąskaitos faktūros priėmimo patvirtinimo informacinėje sistemoje SABIS dienos.
8. Išankstinis mokėjimas
8.1. Išankstinis mokėjimas (avansas) netaikomas.
9. Sutarties įvykdymo užtikrinimas
9.1. Sutarties įvykdymo užtikrinimo forma – netesybos.
9.2. Sutarties įvykdymo užtikrinimo dydis, 10 procentų nuo pradinės Sutarties vertės be PVM tai yra ........... Eur (____________________). 
10. Subteikėjai
[Jeigu Paslaugų teikėjas numato pasitelkti Subteikėjus]
10.1. Paslaugų teikėjo pasitelkiami Subteikėjai yra nurodyti šios Sutarties 2 priede.
10.2. Subteikėjai gali būti keičiami BSS 16 skyriuje numatytomis sąlygomis.
10.3. Užsakovas gali tiesiogiai atsiskaityti su Subteikėjais už jų suteiktas paslaugas. Apie tai Užsakovas raštu informuoja Subteikėjus per 3 darbo dienas po informacijos apie juos gavimo. Subteikėjui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Paslaugų teikėjo ir jo Subteikėjo, nustatanti tiesioginio atsiskaitymo su Subteikėju tvarką, atsižvelgiant į pirkimo dokumentuose, Sutartyje ir subteikimo sutartyje nustatytus reikalavimus. Paslaugų teikėjas turi teisę prieštarauti nepagrįstiems mokėjimams Subteikėjui trišalėje sutartyje nustatyta tvarka.
[Jeigu Paslaugų teikėjas Subteikėjų pasitelkti nenumato]
10.1. Paslaugų teikėjas Sutarčiai vykdyti Subteikėjų pasitelkti nenumato.
11. Korespondencija ir pranešimai
11.1. Jei keičiasi Šalies adresas ir (ar) kiti duomenys, Šalis  turi apie tai informuoti kitą Šalį  pranešdama ne vėliau, kaip prieš 5 darbo dienas. Šalis, neįvykdžiusi šio reikalavimo, negali reikšti pretenzijų, kad ji negavo pranešimo ar kita Šalis pažeidė Sutartį, jei ji atliko veiksmus pagal paskutinius jei žinomus Šalies rekvizitus.

12. Kitos sąlygos
12.1. Kitų sąlygų nėra.
13. Sutarties priedai
13.1. Prie Sutarties pridedami šie priedai:
1 priedas – Projektavimo užduotys.
2 priedas – Subteikėjai [jeigu jų yra]
14. Šalių rekvizitai

	Užsakovas:
	Paslaugos teikėjas:
	

	Šiaulių rajono savivaldybės administracija
	______________
	

	Juridinio asmens kodas 188726051
	Juridinio asmens kodas _________
	

	Ne PVM mokėtojas
	PVM mokėtojo kodas _________
	

	Vilniaus g. 263, 76337 Šiauliai
	_________________
	

	Tel. +370 41 59 66 42
	Tel. _____________
	

	El. paštas priimamasis@siauliuraj.lt
	El. Paštas _________________
	

	A. s. LT334010044200401846
	A. s. ______________________
	

	„Luminor Bank“ AS, Lietuvos skyrius
	________________
	

	
	
	

	Administracijos direktorius
Gipoldas Karklelis

	__________________
_____________________ 

	


SUTARTIES Nr. ___________
BENDROSIOS SUTARTIES SĄLYGOS

1. Sąvokų apibrėžimai
1.1. BSS – Bendrosios paslaugų pirkimo sutarties sąlygos arba Bendrosios sutarties sąlygos.
1.2. Užsakovas – perkančioji organizacija, įgyvendindama viešą interesą perka Specialiosiose paslaugų pirkimo sutarties sąlygose (toliau vadinama – Specialiosios sutarties sąlygos) nurodytas paslaugas iš Paslaugų teikėjo;
1.3. Sutarties šalys vadinamos „Užsakovu“, „Paslaugų teikėju“, „Šalimi“, o abi kartu – „Šalimis“. 
1.4. Užsakovo patalpos – Užsakovui nuosavybės teise priklausanti, nuomojama ar kitu pagrindu naudojami pastatai ar patalpos;
1.5.  Paslaugų pirkimo sutartis (toliau vadinama – Sutartis) – Užsakovo ir Paslaugų teikėjo susitarimas, įformintas raštu Lietuvos Respublikos teisės aktais nustatyta tvarka ir pasirašytas abiejų Šalių, kartu su Specialiosiomis sutarties sąlygomis, Paslaugų aprašymais, jų priedais ir priedėliais bei visais kitais dokumentais, į kuriuos Sutartyje daromos nuorodos (tokia apimtimi, kiek jie nėra panaikinti ar pakeisti);
1.6. Paslaugų teikėjas – ūkio subjektas ar ūkio subjektų grupė, kuriuo gali būti fizinis asmuo ar juridinis asmuo, ar asmenų grupė, teikianti paslaugas, pagal šią Sutartį;
1.7. Prekės – visa įranga, mašinos ir/ar kitos medžiagos, kurias Paslaugų teikėjas turi pateikti Užsakovui pagal šią Sutartį.
1.8. [bookmark: __RefNumPara__84_167955913]Intelektinės nuosavybės teisės – patentai, prekių ženklai, paslaugų ženklai, pramoninių pavyzdžių teisės (registruojamos arba ne), paraiškos bet kurioms minėtoms teisėms įregistruoti, autorinės teisės, duomenų bazių teisės, firmos ženklai ar pavadinimai ir kitos panašios teises ar įsipareigojimai, nepriklausomai nuo to, ar jie registruoti Lietuvoje, ar kitose šalyse, ar neregistruotini;
1.9. Projekto vieta (jeigu tokia taikoma) – Sutartyje nurodyta vieta ar vietos;
1.10. Paslaugų aprašymas – SSS aprašomi Paslaugų teikėjo pagal Sutartį teikiamų Paslaugų esminiai elementai ir turinys (tarp jų ir specialių paslaugų rūšių ir sričių turinio aprašymas, paslaugų kokybė ar atlikimo lygis, taikomi standartai ir darbo metodai, atlikimo laikas, aptarnavimo valandos, techninės priežiūros ir pagalbos turinys);
1.11. Paslaugos – bet kokios teikiamos Paslaugos ar bet kokie pavedimai, ar darbai, atliekami pagal Sutartį, taip pat ir Sutartyje numatytų prekių pristatymas;
1.12.  Nedelsiant – ne vėliau, kaip per 5 darbo dienas, tai terminas laiko atžvilgiu reiškiantis Šalies pareigą veikti aktyviai (žodžiu, raštu ir kitais būdais), nuo aplinkybių sužinojimo momento ar nuo momento kada Šalis turėjo sužinoti, apie kuriuos Sutartyje nustatyta tvarka kita Šalis turi būti informuota, jeigu Sutartyje nenumatyta kitaip.
1.13.  Darbo diena – Užsakovo darbo diena.
1.14.  Paslaugų teikimo pradžia –  nuo abiejų Šalių sutarties pasirašymo datos, jeigu SSS nenumatyta kitaip.
1.15. Sumokėjimo diena – tai diena, kai lėšos pervedamos iš Užsakovo sąskaitos.
1.16.  PVM – pridėtinės vertės mokestis.
1.17. Sutarties antraštės ir straipsnių pavadinimai negali būti naudojami sutarčiai aiškinti.
1.18. Priklausomai nuo konteksto, žodžiai, vartojami vienaskaita, gali reikšti daugiskaitą ir atvirkščiai, o vyriškosios giminės žodžiai gali reikšti moteriškąją ir atvirkščiai.
1.19. Kitos sąvokos ar patikslinti sąvokų apibrėžimai pateikiami SSS.
2. Sutarties sąlygų taikymas
2.1. Šalių teisių ir pareigų atsiradimo pagrindas yra po viešojo pirkimo procedūrų sudaryta Sutartis. 
2.2. Bendrosios sutarties sąlygos taikomos Užsakovo vykdomiems Paslaugų pirkimams, jeigu jos yra nurodytos Sutartyje ir Šalys raštu nesusitaria kitaip.
2.3. [bookmark: __RefNumPara__61_167955913][bookmark: _Ref476842432] Šiame punkte pateikiami Sutartį sudarantys (galintys sudaryti) dokumentai, kurie  paaiškina vienas kitą. Tuo tikslu nustatomas toks dokumentų pirmumas aiškinant Sutartį:
2.3.1. Pirkimo dokumentai;
2.3.2. Papildomi susitarimai prie šios Sutarties (jeigu tokių bus);
2.3.3. Sutartis;
2.3.3.1. Sutarties specialiosios sąlygos;
2.3.3.2. Sutarties bendrosios sąlygos;
2.3.4. Priedai:
2.3.4.1. Projektavimo užduotis;
2.3.4.2. Kiti priedai.
2.4. Sutartį sudarantys dokumentai laikomi vienas kitą paaiškinančiais. Neaiškumo ar prieštaravimo atveju, vadovaujamasi BSS 2.3 punkte nurodyta eilės tvarka.
3. Šalių teisės ir pareigos
3.1. Bendri įsipareigojimai
3.1.1. Kiekviena Šalis privalo Nedelsiant priimti visus sprendimus, reikiamus Sutarčiai vykdyti.
3.1.2. Šalys privalo įnešti savo indėlį į Sutarties vykdymą, atsižvelgiant į nuo konkrečios Šalies priklausančius ir jai pavaldžius veiksnius.
3.1.3. Kiti įsipareigojimai numatyti SSS.
3.2. Paslaugų teikėjo įsipareigojimai
3.2.1.  Paslaugų teikėjas įsipareigoja teikti paslaugas, kurių kokybė ir kiti kriterijai atitinka Sutarties sąlygas. Jei atlikdamas paslaugas Paslaugų teikėjas naudoja tam tikras medžiagas, jos taip pat turi atitikti Sutarties reikalavimus, o jei tai neaptarta Sutartyje, įprastus reikalavimus.
3.2.2.  Atsižvelgiant į paslaugų rūšį, Paslaugų teikėjas privalo teikti paslaugas laikydamasis nusistovėjusios praktikos ir atitinkamos profesijos standartų. Taip pat Paslaugų teikėjas, teikdamas paslaugas, privalo veikti sąžiningai ir protingai.
3.2.3.  Paslaugų teikėjas privalo užtikrinti, kad Paslaugas teiktų kvalifikuotas personalas.
3.2.4. Paslaugų teikėjas atsako už nuostolius, Užsakovo patirtus dėl Paslaugų teikėjo klaidų ar veiksmų nesiėmimo pagal Sutartį ir šias Sąlygas. Jeigu nustatomos suteiktų Paslaugų ar kitos Paslaugų teikėjo pateiktos medžiagos defektai ar trūkumai, Paslaugų teikėjas turi teisę ir pareigą ištaisyti tokius defektus ir trūkumus, bei atlyginti patirtus nuostolius.
3.2.5. Paslaugų teikėjas privalo pasirūpinti pakankamais ištekliais įvykdyti Sutartyje nurodytus įsipareigojimus, kurių reikia Sutarties tikslams pasiekti. 
3.2.6. Jeigu Sutartyje reikalaujama teikti ataskaitas apie Paslaugų teikimo eigą, Paslaugų teikėjas privalo teikti šias ataskaitas Užsakovo nustatytais terminais ir forma. Jeigu už suteiktas Paslaugas reikia pateikti galutinę ataskaitą, šioje ataskaitoje taip pat turi būti paminėtas galutinės ataskaitos pateikimas. Jeigu Sutartyje reikalaujama pateikti galutinę ataskaitą, Paslaugų teikėjas ją privalo pateikti Užsakovo nustatyta forma, kai įvykdyti visi Sutartyje nustatyti įsipareigojimai.
3.2.7. Kiti įsipareigojimai numatyti SSS.
3.3. Užsakovo įsipareigojimai
3.3.1.  Užsakovas pateikia turimą informaciją, reikalingos Paslaugoms suteikti, Šalių sutarta forma ir terminais. 
3.3.2. Užsakovas priima tinkamai suteiktas paslaugas ir už jas apmoka Sutartyje numatytais terminais ir sąlygomis.
3.3.3. Užsakovas informuoja apie kontaktų ar kontaktinio asmens pasikeitimus Nedelsiant.
3.3.4. Kiti įsipareigojimai numatyti SSS.
4. Paslaugų teikimas
4.1. Paslaugos turi būti teikiamos vadovaujantis Sutartyje nurodytais reikalavimais, sąlygomis bei standartais.
4.2. [bookmark: _Ref450286356]Paslaugų teikėjas teikia Sutartyje nurodytas paslaugas SSS nustatytais terminais, jeigu Specialiosiose sutarties sąlygose nesutarta kitaip.
4.3. [bookmark: _Ref450286366]Jeigu Paslaugų teikėjas vėluoja suteikti Paslaugas ar jų dalį pagal nustatytą terminą, ir nepateikia Užsakovui pagrįstų įrodymų, pateisinančių Paslaugų suteikimo vėlavimą, Užsakovas gali reikalauti delspinigių ar baudos sumokėjimo dėl vėlavimo ir turi teisę nutraukti Sutartį. 
4.4. Paslaugų suteikimo terminas dėl nenumatytų, nuo Paslaugų teikėjo nepriklausančių priežasčių, gali būti pratęstas, jeigu tai numatyta SSS. 
4.5. [bookmark: _Ref450286373]Užsakovas, raštu nurodydamas priežastį, gali bet kada nurodyti Paslaugų teikėjui sustabdyti visų Paslaugų arba jų dalies teikimą. Jeigu toks sustabdymas yra ne dėl Paslaugų teikėjo kaltės, tai Paslaugų suteikimo terminas turi būti pratęsiamas tiek, kiek trunka Paslaugų teikimo sustabdymas. Šiame punkte numatytu atveju Paslaugų teikėjas turi teisę į pagrįstai patirtų papildomų išlaidų apmokėjimą.
4.6. [bookmark: _Ref476829621]Priežastys, dėl kurių gali būti sustabdomas Paslaugų teikimas, gali būti šios:
4.6.1. yra būtinos Paslaugų apimties (Projektavimo užduoties) keitimo, koregavimo ar papildymo paslaugos, be kurių negalima užbaigti Sutarties, bei reikalinga atlikti šių paslaugų viešojo pirkimo procedūras;
4.6.2. trečiųjų šalių įtaka;
4.6.3. sustabdytas finansavimas arba trūksta finansavimo;
4.6.4. būtinas papildomas laikas įvykdyti papildomų paslaugų viešąjį pirkimą;
4.6.5. kitos aplinkybės, kurios nebuvo žinomos pirkimo vykdymo metu, ir su kuriomis susidurtų bet kuris paslaugų teikėjas.
4.7.  Kitos sąlygos numatytos SSS.
5. Priėmimas ir patikrinimai
5.1. Paslaugų teikėjui tinkamai pateikus paslaugų teikimo eigos ataskaitą ir (arba) galutinę paslaugų atlikimo ataskaitą, Užsakovas privalo raštu pranešti apie jų priėmimą arba pareikšti pastabas. Jeigu Užsakovas nepateikia savo pastabų dėl Paslaugų ataskaitų ir rezultatų raštu per 14 (keturiolika) dienų ar kitą laikotarpį, numatytą Specialiose sutarties sąlygose, laikoma, kad ataskaita yra priimta, tačiau tai neužkerta teisės pareikšti pretenzijų vėliau, jeigu  trūkumai buvo paslėpti arba paaiškėja vėliau.
5.2. Užsakovas privalo priimti tinkamai suteiktas paslaugas, išskyrus atvejus, kai paslaugos suteiktos ne pagal Sutarties reikalavimus arba, kai Užsakovas turi teisę Sutartį nutraukti. Suteiktos paslaugos priimamos Šalims pasirašius perdavimo – priėmimo aktą (arba paslaugų defektų aktą). Perdavimo – priėmimo aktas pasirašomas arba suteikus tam tikrą dalį paslaugų (kiekvienai daliai atskirai), arba suteikus visas paslaugas.
5.3. Užsakovas turi teisę be papildomo mokesčio apžiūrėti ir patikrinti teikiamas Paslaugas Užsakovo patalpose bet kuriuo protingu laiku arba, Projekto vietoje ar bet kokiose kitose patalpose, kur atliekama kuri nors Paslaugų dalis, pranešęs prieš pakankamą laikotarpį Paslaugų teikėjui, bet ne ilgesnį kaip 5 darbo dienos.
5.4. Jeigu reikia, patikrinimas įforminamas aktu. Patikrinimo aktą pasirašo Užsakovo ir Paslaugų teikėjo atstovas. Kiekviena Šalis padengia savo išlaidas, patirtas dėl tokio patikrinimo atlikimo. Jeigu tokį patikrinimą reikia atlikti pakartotinai dėl nuo kurios nors Šalies priklausančių priežasčių, pastaroji Šalis taip pat turi padengti ir kitos Šalies tiesiogines išlaidas.
5.5. Užsakovas Nedelsiant praneša Paslaugų teikėjui raštu apie bet kokį patikrinimo metu nustatytą Sutarties reikalavimų neatitinkantį Paslaugų atlikimą, klaidas ir defektus.
5.6. Jeigu Užsakovas praneša Paslaugų teikėjui, kad jo nuomone kuri nors Paslaugų dalis neatitinka Sutarties reikalavimų ir tai nėra Užsakovo Sutarties pažeidimo ar aplaidumo rezultatas, Paslaugų teikėjas savo sąskaita suteikia tinkamas Paslaugas per Užsakovo nurodytą protingą laikotarpį.
6. Informacijos naudojimas ir konfidencialumas
6.1. [bookmark: __RefNumPara__106_167955913]Šalys laiko konfidencialia informaciją tik tą informaciją, kurią Šalys nurodė, kaip  konfidencialią aiškiai ir nedviprasmiškai, tokios informacijos be išankstinio raštiško kitos Šalies sutikimo negali atskleisti jokiam kitam asmeniui, išskyrus asmenis, Šalių paskirtus vykdyti Sutartį. Sutarties turinys tokiems asmenims atskleidžiamas tik tiek, kiek to reikia Sutarties vykdymo tikslais. Be raštiško Užsakovo sutikimo Paslaugų teikėjas negali pasinaudoti jokiais konfidencialiais dokumentais ar informacija, išskyrus šios Sutarties vykdymo tikslais. Šis punktas galioja tris metus ar kitą Lietuvos Respublikos įstatymuose ar kituose teisės aktuose ir (arba) Šalių Specialiose sutarties sąlygose sutartą laikotarpį po šios Sutarties nutraukimo ar pasibaigimo.
6.2. Bet kokie Šalies gauti dokumentai lieka juos pateikusios Šalies nuosavybe, jeigu Šalys raštu nesusitaria kitaip. Nutraukus ar pasibaigus Sutarčiai, kiekviena Šalis grąžina arba, kitai Šaliai sutikus, sunaikina kitos Šalies konfidencialią medžiagą. Medžiagos sunaikinti negalima, jeigu Lietuvos Respublikos įstatymai ar kiti teisės aktai reikalauja, kad medžiaga būtų išsaugota.
6.3. Kiekviena Šalis įsipareigoja išsaugoti visos iš kitos Šalies gautos informacijos, kuri, atsižvelgiant į Lietuvos Respublikos įstatymus, yra neviešinama, ar sudaro komercinę paslaptį, konfidencialumą. Esant pagrįstoms priežastims, Šalys turi teisę reikalauti, kad Šalies personalas, dalyvaujantis Sutarties vykdyme, pasirašytų atskirą konfidencialumo pasižadėjimą. Šalys privalo užtikrinti, kad visi jų darbuotojai laikytųsi šios Sutarties konfidencialumo reikalavimų.
6.4. Valstybės, tarnybos ar komercinės paslapties neatskleidimo įsipareigojimas netaikomas viešai ar kitokiu būdu paskelbtai informacijai arba informacijai, kurią kita Šalis yra teisėtai gavusi ne iš kitos Sutarties Šalies, taip pat informacija, kuri yra vieša pagal Lietuvos Respublikos įstatymus. Taip pat šis įsipareigojimas yra netaikomas, kai Lietuvos Respublikos teisės aktų nustatyta tvarka informacijos apie pirkimą (tame tarpe ir Sutartį) pareikalauja teisėsaugos, kontrolės ir kitos institucijos.
6.5. Savo atsakomybių ribose kiekviena Šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercinę paslaptis bei duomenų apsaugą.
6.6. Paslaugų teikėjas iš anksto pateikia Užsakovui bet kokius vadovus, instrukcijas ir dokumentus, susijusius su Sutartimi, arba kurių Užsakovui reikia Paslaugoms naudoti. Tokiu būdu perduoti dokumentai lieka Užsakovo nuosavybė.
6.7. Be išankstinio raštiško Užsakovo sutikimo Paslaugų teikėjas negali panaudoti jokios Sutarties dalies ar Užsakovo pavadinimo rinkodaros tikslais, jeigu Paslaugų teikėjas pasinaudojo rinkodaros tikslais be leidimo, jam už tai gali būti paskirta baudą ne didesnė, nei numatyta 19.3 punkte ir Užsakovas turi teisę reikalauti nutraukti pažeidimą.
7. Intelektinės nuosavybės teisės
7.1. Paslaugų teikėjas atlygina Užsakovui nuostolius, patirtus dėl bet kokių trečiųjų šalių ieškinių dėl patentinių, prekių ženklų, autorinių, gretutinių ar pramoninių pavyzdžių teisių pažeidimų, kylančių iš Paslaugų ar jų dalies naudojimo Užsakovo šalyje.
7.2. Jeigu Šalys nesusitaria raštu kitaip, autorinės teisės ir kitos intelektinės nuosavybės teisės į dokumentaciją ir kitus gautus ar sukurtus rezultatus įgyvendinant šią Sutartį kuri yra Sutarties objektas, priklauso Užsakovui.
7.3.  Užsakovas gali laisvai naudotis, platinti ir tikslinti dokumentus bei kitus Paslaugų rezultatus neribotą laikotarpį.
8. Paslaugų teikėjo personalas
8.1.  Sutarties galiojimo metu be Užsakovo sutikimo Paslaugų teikėjas neturi teisės keisti asmenų, paskirtų Paslaugoms teikti. Jeigu Užsakovas nepatenkintas Paslaugų teikėjo paskirtais asmenimis, Paslaugų teikėjas Užsakovo raštišku prašymu privalo Nedelsiant pakeisti tokį asmenį.
8.2.  Jeigu paskirtas asmuo negali teikti Paslaugų dėl priežasčių, nepriklausančių nuo Šalių, Šalys aptaria susidariusią padėtį ir Paslaugų teikėjas Nedelsiant ima ieškoti kito asmens, kurio profesinės kvalifikacijos yra ne žemesnės už anksčiau paskirtojo asmens. Priimtinas asmuo, pakeičiantis ankstesnį paskirtą asmenį, turi būti paskirtas per keturiolika dienų ar per kitą terminą, Šalių susitartą Specialiose sutarties sąlygose.
9. Asmenys susisiekimui
9.1.  Užsakovas ir Paslaugų teikėjas paskiria po asmenį susisiekimui, kurie stebi, kontroliuoja ir prižiūri Sutarties vykdymą. 
9.2. Paslaugų teikėjo paskirtas asmuo susisiekimui Paslaugų teikėjo vardu teikia ataskaitas Užsakovui  klausimais, susijusiais su Sutarties vykdymu. 
9.3. Šalių paskirti asmenys yra nurodomi SSS. Asmenys susisiekimui nėra įgalioti atlikti kokių nors Sutarties pakeitimų. Jeigu asmuo susisiekimui keičiamas, kitos Šalies asmuo susisiekimui Nedelsiant informuojamas apie tai raštu.
10. Apskaita
10.1. Paslaugų teikėjas išsamiai ir tiksliai tvarko sąskaitas, įrašus ir finansinės apskaitos dokumentus, susijusius su visomis Užsakovo kompensuojamomis išlaidomis ir kitais Užsakovo vykdomais mokėjimais, susijusiais su Paslaugomis.
10.2. Užsakovo prašymu Paslaugų teikėjas leidžia Užsakovui ar nepriklausomam auditoriui bet kokiu protingu laiku patikrinti visas sąskaitas, įrašus ir kvitus Paslaugų teikėjo patalpose ar kitose Užsakovo nurodytose vietose, pasidaryti tokių sąskaitų, įrašų ir apskaitos dokumentų kopijas, ir Paslaugų teikėjas pateikia Užsakovui ar jo nepriklausomam auditoriui visus paaiškinimus, susijusius su išlaidomis, kurias Užsakovas prašo paaiškinti.
10.3. Paslaugų teikėjas užtikrina, kad minėtos sąskaitos, įrašai ir kvitai būtų saugomi trejus metus po Sutarties nutraukimo ar pasibaigimo ar kitą Šalių Specialiose sutarties sąlygose nustatytą laikotarpį.
11. Kainodaros taisyklės 
11.1. SSS nurodoma, kokia konkreti kainodaros taisyklė taikoma: fiksuotos kainos, fiksuoto įkainio arba mišri kainodara.
11.2. Jeigu Paslaugų teikėjo prašomos kainos (įkainiai) už Paslaugas, teikiamas pagal Sutartį, yra fiksuoti ir nekintami, ir nesiskiria nuo kainų, Paslaugų teikėjo pateiktų jo pasiūlyme, išskyrus kainos perskaičiavimą, numatytą BSS 11.3–11.6 punktuose ir SSS, arba Užsakovo prašyme pratęsti pasiūlymo galiojimą, priklausomai nuo konkretaus atvejo. Bendra Sutarties kaina nurodyta SSS.
11.3. [bookmark: _Ref477853902]Sutarties kainos arba įkainiai gali būti keičiami tik pagal viešojo pirkimo dokumentuose nustatytas kainodaros taisykles, jei pirkimo dokumentuose buvo numatyta tokia galimybė. Tuo atveju, jei Sutarties kaina arba įkainiai keičiami, kainodaros taisyklės nustatomos Specialiose sutarties sąlygose.
11.4. [bookmark: _Ref477853866]Sutarties kainos perskaičiavimo formulė pasikeitus PVM tarifui:
[image: ]
SN – Perskaičiuota Sutarties kaina (su PVM)
SS – Sutarties kaina (su PVM) iki perskaičiavimo
A – iki PVM tarifo pasikeitimo įsigaliojimo datos suteiktų paslaugų kaina (su PVM)
TS – senas PVM tarifas (procentais)
TN – naujas PVM tarifas (procentais).
11.5. Jeigu susitarta dėl periodinių mokėjimų, Paslaugų teikėjas gali Sutarties galiojimo metu pakeisti periodinių mokėjimų sumą, priklausomai nuo faktinių išlaidų. Nustatant kainą taip pat reikia atsižvelgti į išlaidų sumažėjimą. Paslaugų teikėjas praneša Užsakovui apie periodinių mokėjimų pasikeitimus ne vėliau kaip prieš 30 dienų iki sąskaitų teikimo laikotarpio pradžios, kuomet minėtas pasikeitimas įsigalios. Užsakovo prašymu Paslaugų teikėjas Nedelsiant pateikia Užsakovui tinkamą išlaidų išklotinės paaiškinimą. 
11.6. [bookmark: _Ref477853964]Jeigu dėl įstatymų ar apmokestinimo praktikos pasikeičia valstybinių įstaigų skaičiuojamų valstybinių mokesčių suma ar pridėtinės vertės mokesčio tarifas, ar apmokestinimo pagrindai, Paslaugų kainos pasikeičia atitinkamai.
12. Atsiskaitymas
12.1.1.  Atsiskaitymai atliekami pagal sąskaitas, prie kurių, priklausomai nuo konkretaus atvejo, pridedamas Paslaugų aprašymas ir kiti pagal Sutartį teiktini dokumentai.
12.1.2.  Paslaugų teikėjas pateikia sąskaitas faktūras tarpiniams mokėjimams atlikti sutartais terminais už praėjusį laikotarpį, po paslaugų priėmimo perdavimo akto pasirašymo.
12.1.3.  Laikoma, kad paslaugų priėmimo perdavimo aktas yra priimtas ir paslaugos  suteiktos tinkamai, jeigu per keturiolika dienų nuo paslaugų priėmimo perdavimo akto gavimo nėra pateikiama pastabų raštu kitai Sutarties Šaliai, tačiau tai neužkerta kelio reikšti pretenzijų, jeigu trūkumai paaiškėja vėliau.
12.1.4.  Jeigu Specialiose sutarties sąlygose nesusitarta kitaip, Užsakovas visas pastabas dėl sąskaitos pateikia raštu per keturiolika dienų nuo sąskaitos gavimo dienos, o jeigu nepateikia laikoma, kad pastabų neturi ir prašoma apmokėti suma yra teisinga.
12.1.5.  Sutartiniai mokėjimai Paslaugų teikėjui vykdomi Sutarties valiuta.
12.1.6.  Užsakovas, gali atsisakyti apmokėti jeigu:
12.1.6.1. sąskaita faktūra pateikta nesilaikant šioje Sutartyje numatytos tvarkos;
12.1.6.2. nurodytos sumos ar suteiktų paslaugų kiekis yra klaidingi, arba kokia nors Paslaugų teikėjo suteikta paslauga neatitinka Sutarties. Tokiu atveju Užsakovas gali reikalauti Paslaugų teikėjo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo ištaisymo Išlaidų dydžiu; ir (arba)
12.1.6.3. Paslaugų teikėjas pagal Sutartį nesuteikia paslaugos arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Paslaugų teikėjo pateikti pakoreguotus mokėjimo dokumentus atitinkamai sumažinant tarpinio mokėjimo sumą tos paslaugos suteikimo arba įsipareigojimo verte.
12.1.7. 	Užsakovas apmoka Paslaugų teikėjui sumą, patvirtintą Paslaugų teikėjo pateiktuose mokėjimo dokumentuose per 30 dienų nuo Paslaugų teikėjo pateiktų mokėjimo dokumentų patvirtinimo išskyrus išimtis numatytas šioje Sutartyje.
12.1.8.  Kitos apmokėjimo sąlygos yra nustatytos SSS.
13. Išankstinis mokėjimas ir jo užtikrinimas
13.1. Šis skyrius taikoma, jeigu SSS numatyti išankstiniai Užsakovo mokėjimai.
13.2. Iki išankstinio mokėjimo pateikimo Paslaugų teikėjas pateikia Užsakovui išankstinio mokėjimo užtikrinimą.
13.3. Užtikrinimo galiojimas baigiasi Paslaugų teikėjui įvykdžius visus savo įsipareigojimus pagal Sutartį, tačiau jokiu būdu ne anksčiau kaip po keturiasdešimties dienų po Sutartyje nustatyto Paslaugų suteikimo termino pabaigos. Jeigu atlikimo terminas uždelsiamas, Paslaugų teikėjas turi atitinkamai pratęsti pateikto išankstinio mokėjimo užtikrinimo galiojimo terminą.
13.4. Jeigu Užsakovas atliko išankstinį mokėjimą, nutraukus Sutartį, Paslaugų teikėjas turi grąžinti Užsakovui iš anksto sumokėtą sumą su palūkanomis, kurių dydis yra skaičiuojamas nuo atlikto mokėjimo sumos ir nurodomas Specialiosiose sutarties sąlygose. Palūkanos skaičiuojamos nuo išankstinio mokėjimo atlikimo dienos iki jo grąžinimo dienos.
13.5. Jeigu Specialiosiose sutarties sąlygose nenustatyta kitaip:
13.5.1. Paslaugų teikėjas prieš Užsakovui atliekant išankstinį apmokėjimą privalo pateikti Užsakovui tinkamą išankstinio apmokėjimo įvykdymo užtikrinimą, jeigu .
13.5.2. Išankstinis apmokėjimo užtikrinimas pateikiamas Sutarties valiuta viena iš toliau nurodytų formų:
13.5.2.1.  Lietuvos Respublikoje ar užsienyje registruoto banko besąlygine garantija; 
13.5.2.2. Lietuvos Respublikoje ar užsienyje registruotos draudimo bendrovės besąlyginiu laidavimo draudimu. Kartu turi būti pateiktas laidavimo draudimo polisas bei dokumentas, patvirtinantis, kad draudimo bendrovei yra apmokėta už laidavimo draudimą;
13.5.2.3. užstatu, kuris pervedamas į Šiaulių rajono savivaldybės administracijos sąskaitą Nr. LT544010044200030055, esančią banke „Luminor Bank“, AS Lietuvos skyrius.
13.6. Užtikrinimo suma turi atitikti išankstinio mokėjimo sumai, jeigu Specialiose sutarties sąlygose nenurodyta kitaip.
13.7. Pateikiama garantija ar laidavimo dokumentas turi būti pateiktas lietuvių kalba atitikti dokumentų rengimo ir įforminimo reikalavimus numatytus Dokumentų rengimo taisyklėse (patvirtintose Lietuvos vyriausiasis archyvaro 2015-08-05 įsakymu Nr. (1.3E)VE-53) Dokumentas turi būti atspausdintas ant A4 formato balto nepermatomo, neblizgaus popieriaus lapų, Dokumento pagrindinis tekstas turi būti ne mažesniu kaip 12 dydžio šriftu, o išnašos ir rekvizitai gali būti ne mažesniu kaip 10 dydžio šriftu, lapo paraštėse paliekant: viršuje, apačioje po 2 cm, kairėje 3 cm, dešinėje ne mažiau, kaip 1 cm. Pasvirąjį, paryškintą šriftą, teksto pabraukimą patartina naudoti saikingai, nuosekliai neperkraunant teksto įvairiais teksto dalių ryškinimo būdais. Atskiros pastraipos turėtu būti nuosekliai ar kitu būdu aiškiai sunumeruotos (pavyzdinės laidavimo ir garantijos formos buvo pateiktos prie pirkimo sąlygų ir Paslaugų teikėjas pasirašydamas šią Sutartį patvirtina, kad su šiomis formomis yra susipažinęs ir jokių pretenzijų dėl to neturi). 
13.8. Išankstinio mokėjimo užtikrinimu garantuojama, kad Užsakovui bus atlyginti minimalūs Užsakovo nuostoliai kurie yra ne mažesni nei pats mokėjimas. 
13.9. Išankstinio mokėjimo užtikrinime nurodyta vertė, yra laikytina Užsakovo minimaliais nuostoliais, kurių įrodinėti Užsakovas neprivalo. 
13.10.  Išankstinio mokėjimo užtikrinimo dokumente turi būti nustatyta, kad garantija ar laidavimo dokumentas yra neatšaukiamas, ir jį išdavusi įstaiga besąlygiškai įsipareigoja sumokėti Naudos gavėjui (Šiaulių rajono savivaldybės administracijai) sumą, neviršijančią užtikrinimo sumos. Užtikrinimą išdavusi įstaiga nereikalaus pateikti jokių papildomų įrodymų, kad Naudos gavėjas turi teisę gauti išmoką pagal garantiją ar laidavimo dokumentą. Užtikrinime negali būti numatyta jokių papildomų sąlygų.
13.11.  Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų (dėl bankroto, restruktūrizacijos ar kitų aplinkybių), Paslaugų teikėjas Nedelsiant turi pateikti naują užtikrinimą. Jei Užsakovui pareikalavus Paslaugų teikėjas nepateikia naujo užtikrinimo per 5 (penkias) Darbo dienas, Užsakovas turi teisę nutraukti Sutartį arba skirti baudą, lygią užtikrinimo sumai.
13.12.  Užtikrinimas turi galioti 40 dienų po Paslaugų teikimo pabaigos.
13.13. Užsakovui pareikalavus, Paslaugų teikėjas Nedelsiant turi pratęsti užtikrinimo terminą Užsakovo nurodytam laikotarpiui. Nepratęsus galiojimo termino, Paslaugų teikėjui gali būti paskirta bauda, ne didesnė nei užtikrinimo suma.
13.14. Užtikrinimas grąžinamas per 10 (dešimt) Darbo dienų nuo šio užtikrinimo galiojimo termino pabaigos, Paslaugų teikėjui pateikus raštišką prašymą. Tais atvejais, kai užtikrinimui pasirenkama Lietuvos Respublikoje registruoto banko ar banko filialo garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Užsakovas grąžina bankui garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Užsakovas atsisako savo teisių pagal garantinį raštą, arba praneša, kad Paslaugų teikėjas įvykdė savo įsipareigojimus ir Užsakovas jam neturi pretenzijų.
13.15. Kiti reikalavimai išankstiniams mokėjimams nustatomi SSS.
14. Sutarties pakeitimo įforminimas
14.1. Sutartis gali būti keičiama nepažeidžiant Lietuvos Respublikos viešųjų pirkimų įstatymo 89 straipsnio nuostatų. Sutarties pakeitimai įforminami papildomais susitarimais, kuriuos pasirašo abi Sutarties Šalys. Visi pakeitimai tampa neatsiejama šios sutarties dalimi.
14.2. Jeigu Sutarties pakeitimu pratęsiamas Sutarties vykdymo terminas, tuomet turi būti pratęsiamas ir išankstinio apmokėjimo ir Sutarties įvykdymo užtikrinimo patvirtinančio dokumento galiojimas, jo nepateikus Paslaugų teikėjui gali būti paskirta bauda ne didesnė nei užtikrinimo vertė.
15. Teisių ir pareigų perleidimas
15.1. Paslaugų teikėjas negali perleisti visų ar dalies savo įsipareigojimų pagal šią Sutartį be išankstinio raštiško Užsakovo sutikimo.
15.2. Užsakovui turi būti Nedelsiant pranešta apie bet kokius esminius Paslaugų teikėjo asmens pasikeitimus, tuo pačiu patvirtinant, kad prielaidos, būtinos Sutarčiai vykdyti, nenustojo galioti.
15.3. Už tinkamą Sutarties įvykdymą atsakingas yra Paslaugų teikėjas jeigu nėra susitariama kitaip.
16. [bookmark: _Ref476841893]Subteikimo sutartys
16.1. Paslaugų teikėjas turi teisę samdyti tik tokius subteikėjus, kuriuos Užsakovas nurodė savo pasiūlyme.
16.2. Subteikėjų samdymas neatleidžia Paslaugų teikėjo nuo jokių įsipareigojimų ar atsakomybės pagal Sutartį. 
16.3. Paslaugų teikėjas yra atsakingas prieš Užsakovą už Subteikėjų veiksmus, taip, lyg juos būtų atlikęs (ar susilaikęs atlikti, kai turėjo aktyviai veikti) pats.
16.4. [bookmark: _Hlk148097116]Sutarčiai vykdyti numatyti subteikėjai, jiems numatomos pavesti Paslaugos ir jų apimtis yra nurodyti SSS.
16.5. Numatyti subteikėjai Sutarties vykdymo metu, gali būti pakeisti tik tuo atveju, jeigu jie netinkamai vykdo įsipareigojimus Teikėjui, taip pat tuo atveju, kai Subteikėjai nepajėgūs vykdyti įsipareigojimų Teikėjui dėl iškeltos bankroto bylos, pradėtos likvidavimo procedūros ir pan. padėties. Teikėjas gali pakeisti Subrangovus tokia tvarka:
16.5.1. apie tai jis turi raštu informuoti Užsakovą, nurodydamas subteikėjo pakeitimo priežastis;
16.5.2. gavęs tokį pranešimą, Užsakovas Nedelsiant išnagrinėja Teikėjo nurodytus subteikėju keitimo būtinumo argumentus, ir, jei Užsakovas pritaria subteikėjo pakeitimui, Šalys pasirašo papildomą susitarimą prie šios Sutarties.
16.6. Jei konkurso dokumentuose buvo nurodyti kvalifikaciniai reikalavimai, privalomi subteikėjams, tuomet naujas arba keičiamas subteikėjas turi juos atitikti.
16.7. Kitos sąlygos numatytos SSS.
17. Paslaugų perdavimas
17.1. Jeigu po Sutarties nutraukimo ar jai pasibaigus Užsakovas ketina tęsti paslaugas, tokias pačias, kaip visos Paslaugų teikėjo Paslaugos ar kuri nors jų dalis, teikdamas jas pats ar pakeisdamas Paslaugų teikėją, Paslaugų teikėjas imasi visų pagrįstų priemonių užtikrinti, kad pereinamasis laikotarpis būtų kuo sklandesnis Užsakovo atžvilgiu. 
17.2. Paslaugų teikėjas visapusiškai bendradarbiauja pereinamuoju laikotarpiu ir leidžia naudotis visais turimais duomenimis, dokumentais, vadovais, darbo instrukcijomis, ataskaitomis ir informacija elektronine ar rašytine forma, priklausomai nuo to, ko reikia Užsakovui. 
18. Šalių įsipareigojimų vykdymo vėlavimai
18.1. Jeigu Sutarties vykdymo metu Paslaugų teikėjas ar jo subrangovai susiduria su aplinkybėmis, trukdančiomis laiku suteikti Paslaugas, Paslaugų teikėjas Nedelsiant praneša Užsakovui raštu apie vėlavimo faktą, numatomą vėlavimo trukmę ir priežastis. 
18.2. Per protingą laikotarpį po Paslaugų teikėjo pranešimo gavimo Užsakovas įvertina padėtį ir gali savo nuožiūra pratęsti Paslaugų teikėjo sutartinių įsipareigojimų vykdymo terminą, numatant delspinigius arba jų nenumatant. Tokiu atveju Šalys turi patvirtinti įsipareigojimų vykdymo pratęsimą, atlikdamos Sutarties pakeitimus.
18.3. Paslaugų teikėjo vėlavimas įvykdyti savo įsipareigojimus užtraukia Paslaugų teikėjui atsakomybę atlyginti nuostolius, jeigu nesusitariama pratęsti įsipareigojimų vykdymo terminą netaikant delspinigių išlygos, išskyrus nenugalimos jėgos (Force Majeure) atvejus. 
18.4. Paslaugų teikėjas laiku neįvykdęs prisiimtų pagal šią Sutartį sutartinių įsipareigojimų ir Užsakovui pareikalavus, Paslaugų teikėjas moka Užsakovui delspinigius. Jeigu Specialiosiose sutarties sąlygose nenumatyta kitaip vienos dienos delspinigių dydis yra apskaičiuojamas dalinant atitinkamos Paslaugų dalies vertę iš tai Paslaugų daliai suteikti nustatyto laikotarpio dienų skaičiaus. Delspinigiai negali būti reikalaujami, jei vėluojama dėl priežasčių, nepriklausančių nuo Paslaugų teikėjo. Paslaugų teikėjas pasirašydamas šią Sutartį sutinka su skirtinga delspinigių skaičiavimo metodika Paslaugų teikėjui ir Užsakovui. 
18.5. Vėlavimas pateikti reikiamus dokumentus ir informaciją yra laikomas vėlavimu suteikti Paslaugas pagal nustatytą terminą. 
18.6. Užsakovas turi teisę išskaičiuoti delspinigius ir (ar) baudas iš bet kokių Paslaugų teikėjui atliekamų mokėjimų. 
18.7. Užsakovas, laiku neįvykdęs mokėjimo įsipareigojimų ir Paslaugų teikėjui pareikalavus, moka Paslaugų teikėjui delspinigius po 0,02% nuo neapmokėtų paslaugų vertės be PVM už kiekvieną mokėjimo vėlavimo dieną, bet ne daugiau kaip 10 % pradinės Sutarties vertės be PVM.
19. Sutarties pažeidimas
19.1. Jei kuri nors Sutarties Šalis nevykdo kokių nors savo įsipareigojimų pagal Sutartį, ji pažeidžia Sutartį.
19.2. [bookmark: _Ref476641992]Paslaugų teikėjui nevykdant savo sutartinių įsipareigojimų Užsakovas, nesikreipdamas į teismą ir įspėjęs Paslaugų teikėją prieš 10 (dešimt) kalendorinių dienų, gali vienašališkai nutraukti Sutartį bet kuriuo iš BSS 19.4 punkte nurodytų atvejų išskyrus 19.4.11 punktą.
19.3. [bookmark: _Ref476897445]Jeigu Užsakovas turi teisę vienašališkai nutraukti šią Sutartį pagal 19.4 punktą, tai Užsakovas vietoje vienašališko Sutarties nutraukimo turi teisę paskirti baudą, bet ne didesnę nei 10 procentų nuo pradinės Sutarties vertės be PVM.
19.4. [bookmark: _Ref450297193][bookmark: __RefNumPara__23_167955913]Esminiu Sutarties pažeidimu laikoma, kai Sutartis nutraukiama esant bent vienai iš šių aplinkybių:
19.4.1. jeigu Paslaugų teikėjas ar Subteikėjas pateikė tikrovės neatitinkančius dokumentus, kad laimėtų viešąjį pirkimą, kurio pagrindu yra sudaryta ši Sutartis;
19.4.2. [bookmark: __RefNumPara__19_167955913]jeigu Paslaugų teikėjas pažeidžia bet kuriuos Sutartyje numatytus įsipareigojimus ir nepradeda jų tinkamai vykdyti per Užsakovo rašte nustatytą protingą laiką;
19.4.3. jeigu Paslaugų teikėjas dėl savo kaltės vėluoja daugiau kaip dešimt procentų nuo numatyto paslaugų suteikimo termino ar kitaip parodo ketinimą netęsti savo įsipareigojimų pagal Sutartį ir tampa aišku, kad suteikti Paslaugų iki numatyto jų suteikimo termino pabaigos, įvertinus BSS 4.3–4.6 punktuose bei BSS 21 punkte numatytas aplinkybes, yra neįmanoma;
19.4.4.  jeigu Paslaugų teikėjas nepateikia užtikrinimo arba jo pratęsimo, kaip tai daryti privalo;
19.4.5. jeigu užtikrinimą išdavusi įstaiga, Užsakovui pareikalavus sumokėti įvykdymo užtikrinimą atsisako be išlygų ją išmokėti arba jos neišmoka ilgiau kaip 30 (trisdešimt) kalendorinių dienų nuo pareikalavimo momento;
19.4.6. jeigu Paslaugų teikėjas vėluoja sumokėti delspinigius ar baudą daugiau kaip 7 (septynias) kalendorines dienas nuo pareikalavimo juos sumokėti;
19.4.7. jeigu Paslaugų teikėjas pasitelkė Sutartyje nenumatytus Subteikėjus ar pakeitė Subteikėjus negavęs Užsakovo sutikimo;
19.4.8. kai paaiškėja, kad pasiūlyme nurodyti specialistai negali tinkamai ir laiku vykdyti savo įsipareigojimų, Paslaugų teikėjas Nedelsiant nepakeičia specialisto lygiaverčiu specialistu, jo kandidatūros nesuderinęs su Užsakovu;
19.4.9. jeigu Paslaugų teikėjas bankrutuoja arba yra likviduojamas ar kitaip restruktūrizuojamas, sustabdo ūkinę veiklą, keičiama organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui, išskyrus atvejus, kai dėl šių pasikeitimų yra tinkamai keičiama Sutartis.
19.4.10. jeigu Paslaugų teikėjas ar kas nors iš Paslaugų teikėjo personalo ar tiesiogiai su juo susijusių asmenų arba Subteikėjų grasina, duoda arba pasiūlo ar tarpininkauja grasinant, duodant arba pasiūlant (tiesiogiai arba netiesiogiai) bet kuriam asmeniui kokį nors kyšį, dovaną, piniginį atsidėkojimą, komisinius arba kitą vertingą daiktą, kaip paskatą arba apdovanojimą už bet kurio su šia Sutartimi susijusio veiksmo atlikimą arba susilaikymą jį atlikti, arba už palankumo ar nepalankumo parodymą ar susilaikymą juos parodyti bet kurio su šia Sutartimi susijusio asmens atžvilgiu;
19.4.11. [bookmark: _Ref450297207][bookmark: __RefNumPara__21_167955913] kitais atvejais, kai Sutarties nutraukimą dėl esminio Sutarties pažeidimo pripažino teismas.
19.5. Nutraukiant Sutartį dėl esminio pažeidimo ar kitų priežasčių Šalys turi:
19.5.1. per 30 dienų atsiskaityti viena su kita:
19.5.2. sudaryti Paslaugų perdavimo priėmimo aktą arba Paslaugų defektinį aktą (kur nurodomas netinkamai suteiktos Paslaugos), kurį pasirašo abi Šalys arba atsisakydama kita Šalis nurodo objektyvius atsisakymo pasirašyti motyvus ir priežastis;
19.5.3. jeigu Paslaugos buvo suteiktos kokybiškai Užsakovas turi priimti kokybiškai suteiktas Paslaugas ir už jas apmokėti;
19.5.4. Paslaugų teikėjas perduoti suteiktas Paslaugas. 
20. [bookmark: _Ref450287733]Sutarties įvykdymo užtikrinimas
20.1. [bookmark: _Ref450287437]Sutarties įvykdymo užtikrinimo forma – netesybos.
20.2. Sutarties įvykdymo užtikrinimo dydis, 10 procentų nuo pradinės Sutarties vertės be PVM.
21. [bookmark: _Ref450286393]Nenugalimos jėgos (Force Majeure) aplinkybės
21.1. [bookmark: _Ref450295758]Šalis atleidžiama nuo atsakomybės už sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure).
21.2. Šalis negalinti vykdyti pagal šią Sutartį savo įsipareigojimų dėl nenugalimos jėgos aplinkybių veikimo, privalo raštu apie tai pranešti kitai Šaliai Nedelsiant nuo tokių aplinkybių atsiradimo pradžios arba per kitą Šalių Specialiose sutarties sąlygose susitartą terminą.
21.3. Nenugalimos jėgos aplinkybės nustatomos vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės esant nenugalimos jėgos (Force majeure) aplinkybėms“ taisyklėmis.
21.4. Jeigu yra BSS 21.1 punkte nurodytos aplinkybės, dėl kurių reikia sustabdyti tam tikrų paslaugų atlikimą, tai jų atlikimo laikas turi būti pratęstas, kol tų aplinkybių nebeliks, pridedant pakankamą, bet ne didesnį kaip 35 dienų laikotarpį paslaugoms atnaujinti. 
21.5. Nenugalimos jėgos aplinkybėms pasibaigus toliau vykdomi Sutartyje numatyti Šalių įsipareigojimai, jei nesusitarta kitaip.
21.6. Jeigu nenugalimos jėgos aplinkybės ir jų padariniai tęsiasi ilgiau negu tris mėnesius, kiekviena Šalis turi teisę atsisakyti vykdyti savo įsipareigojimus ir nutraukti Sutartį. Šiuo atveju nei viena iš Šalių negali reikalauti atlyginti jos turėtus turtinius nuostolius.
22. Sutarties nutraukimas, nepažeidus įsipareigojimų
22.1. Užsakovas gali bet kuriuo metu nutraukti Sutartį, pranešdamas apie tai Paslaugų teikėjui raštu prieš ne trumpesnį nei 19.2 punkte nurodytą terminą arba Šalių nustatytą SSS. Jeigu tokį pranešimą perduoda Paslaugų teikėjas, pranešimas turi būti pateiktas prieš du kartus ilgesnį terminą, jeigu kitaip nenustatyta SSS.  
22.2. Pranešime apie Sutarties nutraukimą Užsakovas privalo nurodyti, kad Sutartis nutraukiama nepažeidus Sutartyje Paslaugų teikėjui nustatytų įsipareigojimų, Sutarties nutraukimo įsigaliojimo data. 
22.3. Užsakovas turi priimti Paslaugas, atliktas po pareiškimo padavimo Paslaugų teikėjui iki pareiškime nurodytos Sutarties nutraukimo datos. Paslaugos turi būti atliekamos Sutartyje numatytomis sąlygomis ir kainomis.
23. Ginčų sprendimo tvarka
23.1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 15 dienų. Ginčas turi būti išspręstas per ne ilgesnį nei 30 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. 
23.2. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu ar Sutarties įvykdymo užtikrinimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas Lietuvos Respublikos teisės aktų nustatyta tvarka pagal Užsakovo buveinės vietą.
24. [bookmark: _Ref450297051]Korespondencija ir pranešimai
24.1.  Užsakovas ir Paslaugų teikėjas įsipareigoja Nedelsiant pranešti kitai Šaliai apie aplinkybes, galinčias turėti esminės įtakos Sutarties vykdymui. 
24.2.  Bet kokie pranešimai ar kita korespondencija, perduodami bet kurios Šalies pagal šią Sutartį, sudaromi raštu ir perduodami asmeniškai, registruotu paštu, el. paštu patvirtinant gavimą, ar faksimilinio ryšio priemonėmis. 
24.3. Šalių tarpusavio susirašinėjimas vyksta lietuvių kalba.
25. Sutarties nuostatų negaliojimas
25.1. Jeigu teismas bet kokiose bylose, susijusiose su Sutartimi, nutaria, kad kuri nors neesminė Sutarties sąlyga, išlyga ar nuostata laikoma neteisėta, negaliojančia ar neįvykdoma, tai nepakenkia likusios Sutarties dalies galiojimui ar vykdymui.   
25.2. Jeigu teismas nustato, kad negaliojanti nuostata yra esminė tokiu mastu, kad trukdo Sutarties tikslų vykdymui, Šalys Nedelsiant pradeda geranoriškas derybas tokiam negaliojimui ištaisyti. 
26. Sutarties kalba
26.1. Sutartis sudaroma lietuvių kalba. Sutarties versija, sudaryta nurodyta kalba, reglamentuoja jos aiškinimą. Visi susirašinėjimai ir kiti su Sutartimi susiję dokumentai, kuriais Šalys turi apsikeisti, sudaromi ta pačia kalba.
27. Mokesčiai
27.1. Užsienio Paslaugų teikėjas yra visiškai atsakingas už visus mokesčius, valstybines rinkliavas, licencijų mokesčius ir kitus apmokestinimus, taikomus už Lietuvos teritorijos ribų.
28. Sutarties galiojimas
28.1.  Sutartis įsigalioja ją pasirašius abiem Šalims ir Paslaugų teikėjui pateikus Sutarties įvykdymo užtikrinimą (jeigu SSS nenumatyta kitaip)
28.2. Sutartis galioja iki Šalys įvykdys visus savo įsipareigojimus tinkamai.
28.3. Kiti Sutarties galiojimo terminai ir sąlygos nustatytos SSS.
29. Sutarties priedai
29.1.  Šios Sutarties priedai, Sutarties sudarymo momentu esantys neatsiejama jos dalimi, yra išvardinti Specialiosiose sutarties sąlygose, kurias pasirašo abi Šalys


Užsakovas:				Paslaugų teikėjas:

Administracijos direktorius  		_________________
Gipoldas Karklelis			_____________________ 

